**Wellness produženi vikend za praznik 18.11.**

**San Marino i Rimini**

**16.11.(Nedjelja)- Carpe Diem 1/3**

Skupljanje grupe u 03:30 kod južnog parkinga Zagrebačkog Velesajma. Upoznavanje s vodičem putovanja te ukrcaj u autobus. Vožnja najbržim putem (preko Bregane) do Riminija, gradu poznatom po ugodnoj klimi i dugim pješčanim plažama. Razgled započinjemo ispred Castel Sismonda, dvorca iz 15. stoljeća, ujedno i najvažnije gradske znamenitosti. Nastavljamo razgled hrama Malatestiano, te mosta Tiberio jednog od najstarijih rimskih mostova u potpunosti građen od istarskog kamena. Razgled završavamo kod Augustovog slavoluka, nekadašnji dio gradskih zidina starih preko 2000 godina.

Slobodno vrijeme za popodnevnu kavu, aperol ili pizzu po preporuci vodiča. Krećemo prema smještaju. Check in u smještaj nakon čega slijedi slobodno vrijeme za kupanje u unutarnjem grijanom bazenu ili uživanje u wellnessu. Noćenje #1.

 **17.11.(Ponedjeljak)- Carpe Diem 2/3**

Krećemo na fakultativni izlet u treću najmanju državu u Europi- San Marino. Prema legendi ju je osnovao klesar Marin s Raba 301. godine na putu do Riminija. Razgledavamo baziliku svetog Marina, zatim Trg slobode na kojem se nalazi gradska vijećnica Palazzo Publico. Nastavljamo šetnju gradskom jezgrom te popularnih tornjeva s kojih se pruža prekrasan pogled na ostatak Italije. Slobodno vrijeme za slikanje, ručak ili shopping u tax free dućanima. U Rimini se vraćamo u popodnevnim satima. Slobodno vrijeme za kupanje u bazenu, wellness i ostale samostalne aktivnosti. Noćenje #2.

**18.11.(Utorak)- Carpe Diem 3/3**

Check out iz smještaja. Prije odlaska svakako preporučamo malo ranije buđenje i uživanje u prekrasnom prizoru pješčanih plaža za vrijeme izlaska sunca.

Ferrara je naša sljedeća destinacija koju obilazimo. Po dolasku u grad krećemo u razgled s našim vodičem Aldom. Započinjemo od 118 metara duge mramorne katedrale San Giorgio, koja je posebna jer je donji dio fasade građen u romaničkom stilu, a gornji u gotičkom. Nastavljamo šetnju prema dvorcu Estense ujedno i najpoznatijoj znamenitosti u gradu. Dvorac ima 4 tornja na svakom kutu, a izgradila ga je obitelj Este-najmoćnija obitelj u srednjem vijeku na tom području. Razgled završavamo ispred Palazzo Diamanti, fascinantne palače izgrađene od 8500 dijamantnih blokova koje u cjelini tvore intrigantan vizualan efekt. Slobodno vrijeme za pizzu, aperol ili jutarnju kavu.

**Uključeno u cijenu:**

* Prijevoz turističkim autobusom prema programu putovanja
* 2x noćenje u sobama po izboru u hotelu Yes Touring \*\*\*\* u Riminiju
* Korištenje unutarnjeg bazena u sklopu hotela do kasnih večernjih sati
* Razgledi uz stručno vodstvo prema programu
* Osiguranje jamčevine
* Organizaciju putovanja

**Izleti i fakultativne nadoplate:**

* Izlet u San Marino: 32 eura
* Doručak: 14 eura (2x7 eura po danu)

**Obvezne nadoplate i popusti:**

* Za ovo putovanje nema obveznih nadoplata
* Djeca u pratnji roditelja imaju 15% popusta

**Granične i vizne formalnosti:**

* Za ovo putovanje je dovoljna osobna iskaznica.

**Važne informacije:**

* Završno pismo šaljemo najkasnije 72 sata prije polaska.
* Doplata za doručak i izlet u San Marino vrši se na licu mjesta u autobusu.
* Nakon ispunjavanja prijavnice na email šaljemo potvrdu o primitku prijave te dodatne upute za plaćanje.
* Za ovo putovanje vrijede Opći uvjeti poslovanja turističke agencije Carpe Diem putovanja.